లక్నో: ప్రగతి (ప్రోగ్రస్), సౌభాగ్యం (ప్రోస్పెరిటీ), శాంతి (పీస్) లక్ష్యంగానే సమాజ్వాదీ, కాంగ్రెస్ పార్టీలు కలిసి యూపీ ఎన్నికల్లో పోటీ చేస్తున్నాయని కాంగ్రెస్ పార్టీ ఉపాధ్యక్షుడు రాహుల్ గాంధీ అన్నారు. అసెంబ్లీ ఎన్నికల్లో సమాజ్వాదీ, కాంగ్రెస్ మధ్య అలెయెన్స్ కుదిరిన అనంతరం తొలిసారి అఖిలేష్ యాదవ్, రాహుల్ సంయుక్తంగా ఆదివారంనాడు మీడియా ముందుకు వచ్చారు. ఎస్పీ, కాంగ్రెస్ పొత్తు గంగా-యమునల సంగమం అని, బీజేపీ విభజించు పాలించు విధానానికి త్వరలోనే తమ భాగస్వామ్యం గట్టి జవాబు ఇవ్వనుందని ధీమా వ్యక్తం చేశారు. అఖిలేష్కూ, తనకూ మధ్య కేవలం రాజకీయ సంబంధాలే కాకుండా వ్యక్తిగతంగా కూడా ఇద్దరి మధ్య సత్సంబంధాలున్నాయని రాహుల్ తెలిపారు. తమ భాగస్వామ్యంతో యూపీకి నిజమైన మేలు జరుగుతుందని భరోసా ఇచ్చారు. యూపీ ఎన్నికల ప్రచారంలో కాంగ్రెస్ అధ్యక్షురాలు సోనియాగాంధీ, సమాజ్ వాదీ పార్టీ వ్యవస్థాపకుడు ములాయం సింగ్ యాదవ్ కూడా పాల్గొంటారా అని అడిగినప్పుడు, ప్రచార వ్యూహాన్ని చెప్పదలచుకోలేదని రాహుల్ సమాధానమిచ్చారు. ఎస్పీ-కాంగ్రెస్ కూటమి విజయంపై అఖిలేష్ సైతం రాహుల్ వాదనను బలపరిచారు. యూపీ ఎన్నికల్లో అన్ని సీట్లూ గెలుచుకుంటామని, గెలుపు తమదేనని అఖిలేష్ అన్నారు. 'పీపీపీ (మూడు పీలు) గురించి చెప్పాం. నేను నాలుగో పీని కూడా చెప్పదలచుకున్నాను. అది పీపుల్స్ అలయెన్స్. రాహుల్, నేనూ ఒకరికి ఒకరు బాగా తెలుసు. ఇద్దరం కలిసి పనిచేస్తుండటం మరింత ఆనందంగా ఉంది. ఒకే సైకిలుకు మేము రెండు చక్రాలు వంటి వాళ్లం. ఒకటి ప్రగతి, మరొకటి అభ్యదయం. సైకిల్, హస్తం గొప్ప కాంబినేషన్' అని అఖిలేష్ తెలిపారు.
lakno: pragati (progras), soubhaagyam (prosperity), saanti (peas) lakshyamgaane samajwadi, congress paarteelu kalisi up ennikallo poty chestunnayani congress party upaadhyakshudu rahul gaandhi annaru. assembley ennikallo samajwadi, congress madhya aleyens kudirina anantaram tolisari akhilesh yadav, rahul samyuktamgaa aadivaaramnaadu media munduku vachaaru. espy, congress pottu gangaa-yamunala sangamam ani, bgfa vibhajinchu paalinchu vidhaanaaniki twaralone tama bhagaswamyam gatti jawabu ivvanundani dheema vyaktam chesaru. akhileshkuu, tanakuu madhya kevalam rajakeeya sambandhaale kakunda vyaktigatamgaa kuudaa iddari madhya satsambandhaalunnaayani rahul telipaaru. tama bhaagaswaamyamtho yoopeeki nijamaina melu jarugutundani bharosa icharu. up ennikala prachaaramlo congress adhyakshuraalu soniyagandhi, samaj vaadii party vyavasthaapakudu mulayam sing yadav kuudaa palgontara ani adiginappudu, prachaara vyuhanni cheppadalachukoledani rahul samaadhaanamichaaru. espy-congress kootami vijayampai akhilesh saitam rahul vaadananu balaparichaaru. up ennikallo anni seetloo geluchukuntamani, gelupu tamadenani akhilesh annaru. 'ppp (moodu peelu) gurinchi cheppam. nenu naalugo peeni kuudaa cheppadalachukunnanu. adhi peepuls alayens. rahul, nenuu okariki okaru baga telusu. iddaram kalisi panichestundatam marinta aanandamgaa undi. oke saikiluku memu rendu chakralu vanti vaallam. okati pragati, marokati abhyadayam. saikil, hastam goppa combination' ani akhilesh telipaaru.